Proiect

GUVERNUL REPUBLICII MOLDOVA

HOTĂRÎRE nr. \_\_\_\_

pentru aprobarea Regulamentului de funcţionare a Parcului Naţional ”Orhei”

În scopul asigurării menţinerii, conservării şi folosirii raţionale a diversităţii biologice, complexelor naturale unice, valorii estetice şi cultural-istorice deosebite, şi folosirii lor în scopuri ştiinţifice, culturale, turistice, instructive şi educative, în conformitate cu Legea nr. 1538-XIII din 25.02.98 privind fondul ariilor naturale protejate de stat (Monitorul Oficial al Republicii Moldova nr. 66-68/442 din 16.07.1998) cu modificările şi completările ulterioare şi a Hotărîrii Parlamentului­­ nr. 201 din 12.07.2013 privind fondarea Parcului Naţional ”Orhei” (Monitorul Oficial al Republicii Moldova nr. 182-185/597 din 23.08.2013), Guvernul

**HOTĂRĂŞTE:**

1. Se aprobă:

* Regulamentul de funcţionare a Parcului Naţional ”Orhei”, conform anexei nr. 1;
* Repartiţia teritoriului Parcului Naţional ”Orhei”, în conformitate cu statutul juridic al terenurilor, conform anexei nr.2;
* Zonarea internă a Parcului Naţional ”Orhei”, conform anexei nr.3;
* Harta Parcului Naţional ”Orhei”, conform anexei nr.4;

2. Agenţia ”Moldsilva”, în termen de 12 luni, va elabora şi va prezenta Guvernului spre

examinare Planul de management al Parcului Naţional ”Orhei”.

Prim-ministru Iurie Leancă

Contrasemnează:

Ministrul mediului Gheorghe Şalaru

Ministrul finanţelor Anatol ARAPU

Anexa nr. 1

la Hotărîrea Guvernului nr.\_\_\_ din \_\_\_\_\_\_\_\_\_\_\_\_\_2013

**REGULAMENTUL DE funcţionare a PARCULUI NAŢIONAL ”ORHEI”**

**Capitolul I. Dispoziţii generale**

1. Prezentul Regulament stabileşte statutul juridic, scopul, obiectivele, sarcinile, structura organizaţională, competenţele, bazele activităţii ştiinţifice şi economico-financiare, precum şi regimul zonelor de management ale Parcului Naţional „Orhei”.
2. Parcul Naţional „Orhei” (PNO) a fost constituit prin Hotărîrea Parlamentului nr. 201 din 12.07.2013 (Monitorul Oficial al Republicii Moldova nr. 182-185 din 23.08.2013), activează în conformitate cu prevederile Constituţiei Republicii Moldova, tratatele interna’ionale la care Republica Moldova este parte, Legii nr. 1538 privind fondul ariilor naturale protejate de stat, actele normative ale Agenţiei “Moldsilva” şi a prezentului regulament, este arie naturală protejată de stat gestionată în principal pentru protecţia ecosistemelor şi recreere.
3. Parcul Naţional „Orhei” este constituit în scopul asigurării, menţinerii, conservării şi utilizării raţionale a diversităţii biologice, complexelor naturale unice, care sunt de o importanţa ecologică şi estetică deosebită, folosirii cât mai depline şi eficiente a capacităţilor recreative şi economice a resurselor naturale din zona „Codrilor Orheiului”, precum şi contribuirii la minimizarea impactului antropic negativ asupra bunurilor şi ariilor protejate.
4. Parcul Naţional „Orhei” este întreprindere de stat cu statut de instituţie de cercetări ştiinţifice dispune de balanţă distinctă, cont de decontare în lei moldoveneşti şi valută, are ştampilă cu stema de stat a Republicii Moldova, formular cu antet. Sediul PNO este amplasat pe adresa: satul Selişte, raionul Orhei Republica Moldova.
5. PNO este amplasat, din punct de vedere geografic, în zona centrală a Republicii Moldova (Codrii Orheiului), la 46 km la nord de capitala Chişinău. Suprafaţa totală a Parcului Naţional „Orhei” constituie 33792,09 ha, inclusiv terenuri în proprietate publică a statului – 19509,51 ha (18551,4 ha – fond forestier de stat), al autorităţilor publice locale 4404,87 şi terenuri în proprietate privată – 9877,71 ha.
6. Rezervaţia cultural-naturală ”Orheiul Vechi” aderă la PNO în calitate de unitate autonomă, care va funcţiona conform prevederilor Legii nr. 251-XVI din 04.12.2008 din 4 decembrie 2008 privind constituirea Rezervaţiei cultural-naturale “Orheiul Vechi” (Monitorul Oficial al Republicii Moldova, 2009, nr.1-2, art.4) şi Hotărârii Guvernului nr. 228 din 23.03.2009 cu privire la constituirea Rezervaţiei cultural-naturale “Orheiul Vechi” (Monitorul Oficial nr.62-64/279 din 27.03.2009).
7. Responsabilitatea administrării Parcului Naţional „Orhei” revine Administraţiei PNO (APN) în frunte cu directorul. Administraţia PNO îşi coordonează activităţile cu autorităţile publice centrale de specialitate şi autorităţile publice locale.
8. Statul de funcţii al PNO se stabileşte  de autoritatea silvică centrală de comun acord cu autoritatea centrală pentru mediu.

**Capitolul II. Obiective şi sarcini**

1. Parcul Naţional „Orhei” îşi desfăşoară activitatea de conservare şi îmbunătăţire a peisajului, biodiversităţii, serviciilor de mediu şi a valorilor culturale. PNO este un model de dezvoltare durabilă prin utilizarea responsabilă a resurselor naturale.

Parcul Naţional Orhei este o zonă cu caracter distinct, de o semnificativă valoare ecologică, biologică, culturală şi estetică, în care păstrarea integrităţii acestei interacţiuni tradiţionale este vitală pentru protecţia menţinerea valorilor de conservare a naturii asociate, precum şi a altor valori importante.

1. Întru realizarea scopurilor propuse, desfăşurării activităţilor preconizate, PNO are următoarele sarcini şi obiective:
2. Conservarea şi protejarea peisajelor geografice, a obiectelor geomorfologice, a regnului vegetal şi animal, a monumentelor istorice şi culturale în scopuri ştiinţifice, cognitive, recreative şi economice.
3. Crearea de condiţii pentru turism şi odihnă.
4. Elaborarea şi aplicarea metodelor ştiinţifice de conservare a obiectelor şi complexelor naturale în condiţiile folosirii lor în scopuri recreative.
5. Cercetarea, monitorizarea şi valorificarea în scop turistic a patrimoniului cultural-natural din teritoriul PNO.
6. Popularizarea cunoştinţelor privind protecţia mediului, educarea şi instruirea ecologică a populaţiei.
7. Utilizarea durabilă a resurselor naturale în limitele permise de regimul de protecţie şi legislaţia în vigoare, cu respectarea capacităţii de suport în vederea conservării ecosistemelor naturale şi a diversităţii biologice.
8. Menţinerea abordărilor tradiţionale de management pentru conservarea biodiversităţii şi a peisajului, precum şi pentru menţinerea valorilor culturale.
9. Promovarea dezvoltării economice durabile şi compatibile cu obiectivele de conservare, care poate contribui la economiile locale şi naţionale.
10. Dezvoltarea colaborării la nivel local, naţional, regional şi internaţional, în contextul sarcinilor asumate.
11. Alte sarcini, prevăzute de legislaţia în vigoare sau prezentul Regulament.

**Capitolul III. Structura teritorială**

1. Gestionarea teritoriului PNO reprezintă ansamblul acţiunilor de organizare, conservare şi dezvoltare a acestuia, în concordanţă cu interesul public şi prevederilor planului de amenajare a teritoriului zonal elaborat şi aprobat conform prevederilor legale.Reieşind din scopul şi obiectivele stabilite, teritoriul PNO este divizat în 4 zone de management, fiecărei fiind atribuit regimul corespunzător:
2. *Zona A*, de protecţie integrală cu suprafaţa totală de **992,4 ha**. Zona cuprinde arii naturale unice care îşi păstrează caracterul şi influenţa naturală, amplasate în afara aşezămintelor umane permanente, şi care servesc ca depozit natural de păstrare a fondului genetic de plante şi animale autohtone. În zona de protecţie integrală este interzisă orice activitate recreativă sau economică. Se permit doar cercetări ştiinţifice aprobate de Consiliul Tehnico-Ştiinţific şi coordonate cu autoritatea silvică centrală şi autoritatea centrală pentru mediu. Orice activitate şi acces vor fi interzise, exceptând cercetarea ştiinţifică fără impact, monitorizarea, patrularea oficială şi activităţi de protecţie şi vizitări limitate, de preferinţă în legătură cu activităţile de cercetare. Dacă sunt necesare activităţi de refacere, se vor face prin procese naturale sau, dacă este necesară intervenţia umană, aceasta trebuie limitată ca timp; nu se permite nici o construcţie sau infrastructură permanentă; structuri temporare pot fi permise pentru cercetarea autorizată.
3. *Zona B*, de protecţie şi recreaţie de scurtă durată cu suprafaţa totală de **16836 ha**. În zonă sunt asigurate condiţii pentru vizitarea locurilor pitoreşti şi pentru un agrement de scurtă durată. Această zonă poate avea cărări turistice, adăposturi pentru timp nefavorabil, locuri pentru ruguri, rezerve de combustibil pentru vizitatori, puncte de observaţie, obiecte sanitare, indicatoare, panouri de informare şi avertisment, scheme ale amplasamentului obiectelor naturale, cultural-istorice şi de prestări-servicii. În această zonă se efectuează, după caz, lucrări silvice pentru păstrarea şi restabilirea landşafturilor geografice, se studiază impactul activităţii recreative asupra stării ecosistemelor. Activităţile economice sunt acceptate numai în măsura în care acestea nu dăunează la păstrarea peisajelor naturale, regnului vegetal şi animal, obiectelor acvatice şi altor valori naturale.

Zona B de protecţie este divizată în două subzone B1 şi B2 necesare gestionării durabile a parcului şi conservării biodiversităţii. În zona B1 sunt permise doar intervenţii legate de reconstrucţia şi reabilitarea ecologică, pe baza argumentelor ştiinţifice şi a aprobării de la autorităţile relevante (Consiliul Tehnico-Ştiinţific, Autoritatea Silvică Centrală, Academia de Ştiinţe, Autoritatea centrală de Mediu). În această zonă procesele naturale trebuie să aibă prioritate. Pentru păduri este acceptabilă doar încadrarea în tipul funcţional T1. Suprafaţa zonei B1 constituie 1495,8 ha. În zona B2 este inclusă o suprafaţă totală de 15340,2 şi este permisă o utilizare restrânsă a resurselor naturale, chiar şi în scopuri economice, dar pe baza unor metodologii şi abordări care pun accentul pe conservare. Sunt acceptate doar acele forme de management forestier care folosesc abordări apropiate de natură, care includ intervenţii pe termen lung pentru a asigura regenerarea naturală şi structuri forestiere naturale, adică T2 conform normelor tehnice. Utilizările în scopuri de recreere conform condiţiilor stabilite pentru Zona B sunt acceptabile.

1. *Zona C*, de recreere cu suprafaţa totală de **723 ha**. Este zona cu infrastructură turistică. În zonă, în limitele prevăzute de legislaţia în vigoare, se permite amplasarea de campinguri, hoteluri, moteluri, poiene pentru bivuacuri, baze turistice, birouri de excursii, centre informaţionale, unităţi de alimentaţie publică, unităţi comerciale şi de asistenţă socio-culturală. Se desfăşoară un set de activităţi în vederea amenajării teritoriului şi a locurilor de odihnă, precum şi lucrări care ţin de restabilirea sectoarelor afectate şi degradate, destinate să asigure condiţiile de confort recreativ. În zonă pot fi amplasate şi alte obiecte de ordin gospodăresc care ţin de executarea sarcinilor parcului naţional şi deservirea turiştilor.
2. *Zona D,* economică cu suprafaţa totală de **15240,69ha**, include terenurile comunelor: Bravicea, Săseni, Ghetlova, Morozeni, Vatici, Neculăeuca, Donici, Teleşeu, Selişte, Peresecina, Ivancea, Trebujeni, Codreanca, Romaneşti, Maşcăuţi. În zonă sunt admise activităţi economice tradiţionale, care nu contravin regimului parcului naţional, cum ar fi: cultivarea plantelor agricole tradiţionale pentru zona în cauză, în care se folosesc metode biologice de combatere a dăunătorilor şi se aplică îngrăşăminte şi preparate chimice în strictă conformitate cu normele tehnologice şi cu regulile de securitate sanitară. Se admite funcţionarea unităţilor economice în baza utilizării tehnologiilor nepoluante, cu respectarea cerinţelor de protecţie a mediului.
3. Limitele zonelor de management pot fi modificate conform procedurii, care include argumentarea ştiinţifică, coordonarea cu deţinătorii terenurilor respective, personificate de autorităţile publice locale şi/sau Guvern prin deciziile Consiliului Tehnico-ştiinţific (CTS) şi Consiliului Consultativ de Administrare (CCA), aprobate în conformitate cu legislaţia în vigoare.
4. Fiecare din zonele A, B, C şi D pot include teritorii amplasate în diferite părţi ale parcului. Instituirea în cadrul zonelor A, B a unor subzone de management, care nu substituie limitările prevăzute în legislaţie, are loc în ordine de gestionare operativă; introducerea subzonelor cu limitări suplimentare ţine de competenţa Administraţiei Parcului Naţional „Orhei” (APNO), aprobată de CTS, după consultarea prealabilă în scris cu autorităţile centrale de specialitate.

Hotarele zonelor funcţionale sunt determinate în procesul elaborării, coordonării şi aprobării planurilor de management. În conformitate cu planurile de management, administraţia poate introduce o zonare funcţională mai detaliată, fără modificarea conţinutului şi destinaţiei zonării de bază, aprobate la momentul instituirii PNO.

Instituirea subzonelor de management în perimetrul zonelor C şi D ţine de competenţa administraţiei parcului în baza deciziilor CTS şi/sau CCA, în limitele competenţei acestora.

1. Limitele Zonei A şi a altor zone sau subzone de management, în funcţie de necesităţi, sunt marcate pe teren cu semne informative sau de altă natură. Marcarea se efectuează de APNO de comun acord cu actorii locali.
2. În vederea minimizării impactului antropic negativ asupra patrimoniului natural al PNO în jurul acestuia se creează o zonă de protecţie cu lăţimea de până la 150 m.

Limitele zonei de protecţie sunt marcate pe teren cu ajutorul semnelor informative sau de altă natură şi sunt expuse în documentaţia de urbanism şi amenajare a teritoriului, aprobată de Guvern.

Zona de protecţie a PNO se stabileşte în funcţie de configuraţia terenurilor agricole, hotarelor naturale ale localităţilor, amplasamentul drumurilor principale etc. Terenurile zonei de protecţie rămân în posesia, beneficierea sau proprietatea posesorilor, beneficiarilor sau proprietarilor de teren.

În zona de protecţie sunt interzise următoarele activităţi:

1. desfăşurarea lucrărilor de introducere în natură a speciilor regnului animal sălbatic şi vegetal, natural ce nu sunt specifice zonei protejate;
2. desfăşurarea lucrărilor care pot avea ca efect modificarea regimului hidrologic a acvatoriilor, sau care pot avea un impact negativ asupra complexelor naturale a parcului;
3. cultivarea plantelor genetic modificate;
4. vînatul, pescuitul; tăierile rase; construirea de obiecte şi depozite pentru păstrarea chimicalelor, îngrăşămintelor minerale şi produselor petroliere; staţionarea vehiculelor în alte locuri decît cele indicate;
5. alte tipuri de activităţi, care pot avea impact negativ asupra complexelor naturale ale parcului.
6. Terenurile altor beneficiari, posesori sau proprietari de teren, precum şi edificiile sau construcţiile, care aparţin persoanelor fizice sau juridice şi sunt amplasate în limitele teritoriului PNO rămân în proprietatea/posesiunea acestora şi sunt exploatate conform destinaţiei lor de bază, cu respectarea regimului activităţii economice, stabilit de prevederile prezentului Regulament, precum şi alte acte legislative şi normative.

Orice persoană fizică sau juridică este în drept să efectueze tranzacţii de vânzare-cumpărare a terenurilor care constituie proprietatea privată amplasate în perimetrul PNO. Terenurile proprietate privată, amplasate în perimetrul PNO pot fi înstrăinare conform prevederilor legale, cu condiţia păstrării destinaţiei lor de bază. Exproprierea posesorilor, beneficiarilor şi proprietarilor funciari din perimetrul parcului pentru cauză de utilitate publică este posibilă doar cu respectarea prevederilor legislaţiei în vigoare.

**Capitolul IV. Activitatea de cercetare ştiinţifică**

1. Cercetarea ştiinţifică în cadrul PNO are ca scop studierea evoluţiei proceselor naturale pentru elaborarea bazelor ştiinţifice de ocrotire a naturii, conservarea biodiversităţii, restabilirea echilibrului ecologic, utilizarea durabilă a resurselor naturale, monitoringului ecologic şi ţinerea analelor naturii.
2. Administraţia Parcului Naţional „Orhei” (APNO) elaborează un plan anual de cercetare ştiinţifică, care se coordonează cu Academia de Ştiinţe a Moldovei şi stabileşte măsuri speciale de conservare a biodiversităţii parcului, precum şi de monitorizare a acesteia, care se supun spre aprobare CTS.
3. În cadrul PNO cercetările ştiinţifice se efectuează de către APNO, instituţiile ştiinţifice de profil şi organizaţiile neguvernamentale, care dispun de potenţial ştiinţific.
4. Rezultatele temelor de cercetare vor fi prezentate APNO şi CTS. În baza rezultatelor temelor de cercetare desfăşurate în PNO, acceptate şi avizate de forurile ştiinţifice abilitate, APN propune măsurile de conservare ce se impun pentru realizarea obiectivelor parcului, măsuri care se aprobă de către CTS.
5. Activitatea de cercetare ştiinţifică pe teritoriul PNO se desfăşoară cu acordul scris al APNO, care sprijină logistic, la solicitare şi în măsura posibilităţilor, activitatea de cercetare.

Pe întreg teritoriul PNO cercetările ştiinţifice în domeniile arheologiei, etnografiei, arhitecturii rupestre, arhitecturii vernaculare sunt asigurate de personalul Rezervaţiei cultural-naturale "Orheiul Vechi" printr-un acord cu Administraţia Parcului Naţional ”Orhei”.

1. La realizarea programelor ştiinţifice pot participa şi organizaţii ştiinţifice din alte ţări.
2. În cazul efectuării investigaţiilor ştiinţifice de către organizaţii internaţionale, exportul de material acumulat se face conform legislaţiei în vigoare.

**Capitolul V. Reglementarea activităţilor de gospodărire**

**5.1. Reglementări generale**

1. Toate activităţile în cadrul PNO vor fi planificate şi desfăşurate în conformitate cu Planul de management al parcului aprobat de Guvern..
2. În conformitate cu Planul de management , PNO elaborează proiecte, programe, planuri de activitate în perspectivă şi pentru fiecare an pe fiecare direcţie de activitate şi asigură realizarea eficientă ale acestora.

Programul de activităţi, care urmează a fi efectuate de PNO pentru realizarea scopurilor şi sarcinilor preconizate, bugetul întreprinderii este aprobat de Consiliul tehnico- ştiinţific al parcului.

1. Activitatea economică a PNO este efectuată în scopul organizării protecţiei respective a obiectelor naturale şi cultural-istorice pe teritoriul acestuia, realizării programelor ecologice, educative şi editoriale, măsurilor de amenajare şi întreţinere a obiectelor naturale şi cultural-istorice şi restabilire a acestora, precum şi în scop turistic.
2. Activitatea economică a PNO, precum şi a beneficiarilor, posesorilor sau proprietarilor terenurilor sau obiectelor aflate în raza parcului şi activitatea cărora este limitată de necesitatea respectării regimurilor de protecţie stabilite, pot beneficia de înlesniri şi vacanţe fiscale, stabilite de legislaţie în vigoare.
3. Orice plan, proiect sau activitate se avizează de administraţie în zonele A, B, C va trebui analizată din punct de vedere a prevenirii impactului negativ asupra valorii ariei protejate. Pe teritoriul parcului este interzisă orice activitate, care poate aduce prejudicii complexelor naturale sau speciilor regnului animal sau vegetal, obiectelor cultural-istorice, sau care contravine sarcinilor şi principiilor de activitate a parcului naţional.
4. Activităţile din Zona D sunt destinate promovării unor măsuri de dezvoltare economică durabilă, care încorporează măsuri de conservare a naturii. Sunt întreprinse activităţi economice care nu sunt în conflict cu obiectivele de management ale PNO.

Obiectivul de bază este transformarea treptată a tuturor activităţilor prin înglobarea principiilor utilizării durabile a resurselor naturale, cu proprietari de terenuri şi administratori, care practică agricultura organică şi managementul forestier certificat prin sisteme de certificare credibile.

**5.2. Gospodărirea fondurilor forestier, cinegetic şi piscicol**

*5.2.1. Fondul forestier*

1. Fondul forestier proprietate publică a statului, a unităţilor administrativ teritoriale, fondul forestier privat şi vegetaţia forestieră din afara acestuia va fi administrat prin structuri silvice de stat, comunale sau private conform legislaţiei în vigoare.(Codul Silvic, alte acte legislative şi normative).
2. Respectarea regimului silvic pe raza PNO se va realiza prin implementarea următoarelor prevederi:

1) Pe terenurile care fac parte din fondul forestier naţional inclus în PNO se execută numai lucrările prevăzute în amenajamentele silvice specifice ariilor naturale protejate, cu respectarea reglementărilor în vigoare privind zonarea funcţională a pădurilor şi zonarea internă a Parcului Naţional prevăzută la Capitolul 3.

2) Pădurile din raza PNO vor fi încadrate în subgrupa funcţională ”Păduri cu funcţii speciale de interes ştiinţific şi de conservare a genofondului şi ecofondului forestier” cu categoria funcţională 5A – Parcuri naţionale ce cuprind spaţii naturale reprezentative fondului forestier, diverse peisaje geografice, obiective şi complexe naturale, specii floristice şi faunistice autohtone destinate conservării genofondului şi ecofondului forestier (tipurile funcţionale T0, TI şi TII).

3) Pădurile din zona de protecţie a PNO vor fi încadrate în categoria funcţională 5K – Păduri din zonele de protecţie a componentelor (rezervaţii şi monumente naturale) fondului ariilor naturale protejate de stat (tipul funcţional TIII).

4) La amenajarea pădurilor de pe teritoriul PNO se vor respecta normele tehnice de amenajare specifice ariilor naturale protejate.

5) În scopul punerii în concordanţă cu obiectivele PNO, amenajamentele silvice, atât pentru fondul forestier de stat, cât şi pentru cel privat de pe raza parcului vor fi examinate la Consiliul tehnico-ştiinţific şi aprobate de Agenţia “Moldsilva”. În acest sens, beneficiarul amenajamentului are obligaţia de a invita un reprezentant al PNO la conferinţele de amenajare.

6) Structurile silvice de administrare ale fondului forestier naţional de pe raza PNO, sunt obligate să:

1. Înainteze în vederea avizării către PNO borderoul de amplasare a masei lemnoase pe suprafaţa parcului înainte de începerea noului an forestier (cu emiterea unei hotărâri a Consiliului tehnico-ştiinţific).
2. Transmită anual la PNO situaţia aplicării amenajamentelor silvice pe suprafaţa parcului, în vederea monitorizării respectării aplicării în practică a tipului tratamentelor, intensităţii şi volumului tăierilor în fondul forestier şi în vegetaţia forestieră din afara acestuia de pe raza parcului şi a completării capitolului privind modul de aplicare al Planului de Management.

7) Propunerile de derogare de la amenajamentele silvice în vigoare, pe teritoriul PNO, se pot face numai cu avizul APN dat în baza hotărârii Consiliului tehnico-ştiinţific, cu aprobarea autorităţii silvice centrale.

1. Elaborarea planurilor de amenajament silvic pentru proprietarii fondului forestier de pe raza PNO va include o fază de consultare publică, atât în cadrul conferinţelor de amenajare, cât şi în reuniuni organizate, după necesitate, de Parcul Naţional ”Orhei”. Procedurile de elaborare a planurilor de amenajare în PNO vor include cel puţin consultarea următorilor factori: Administraţia Parcului Naţional Orhei, Ministerul Mediului, Academia de Ştiinţe a Moldovei şi alţi factori interesaţi, după caz (universităţi, experţi locali, comunităţi locale etc.).
2. În gospodărirea fondului forestier din PNO se vor aplica următoarele reguli:
3. Suprafeţele de teren care prezintă interes deosebit sub raportul biodiversităţii se vor constitui în subparcele, indiferent de întinderea lor, în toate situaţiile în care acest lucru este posibil. Acest aspect va fi realizat odată cu revizuirea amenajamentelor silvice ce se vor adapta Planului de management aprobat şi odată cu identificarea în teren a zonelor cu specii şi habitate de interes comunitar.
4. Lucrările de igienă se vor executa numai pentru prevenirea unor focare de dăunători forestieri cu grad ridicat de periculozitate şi în unele situaţii deosebite, în care proporţia lemnului mort este semnificativă. Lucrările respective se vor aviza de către APNO, în baza hotărârii Consiliului tehnico-ştiinţific.
5. Se va lua în considerare creşterea cantităţii de lemn mort rămas în pădure, în special în aria parchetelor de exploatare precum şi în zonele uşor accesibile prin lăsarea cu ocazia marcării şi a lucrărilor de exploatare a 2-3 arbori uscaţi la ha.
6. Pentru valorificarea masei lemnoase rezultate prin aplicarea tratamentelor, se vor adopta şi aplica tehnologii şi procedee de exploatare ecologice, urmărindu-se evitarea şi/sau reducerea la maximum posibil a vătămărilor asupra solului, asupra arborilor remanenţi, asupra subarboretului asupra seminţişurilor şi păturii erbacee.
7. Amplasarea şi punerea în valoare a masei lemnoase se va face în strânsă legătură cu periodicitatea fructificaţiei speciilor (speciei) principale, şi cu creşterea şi dezvoltarea seminţişului utilizabil şi valoros. La nevoie, doar în cazuri bine justificate de către administratorii de păduri (pericol de alunecări de teren, de eroziune a solului etc.) în ochiurile deschise şi neregenerate natural corespunzător, se va interveni cu completări sau împăduriri, numai cu material forestier de reproducere obţinut din arborete autohtone. În PNO, lucrările de punere în valoare se vor subordona funcţiilor specifice fixate (permanenţa pădurii, ameliorarea stabilităţii, conservarea biodiversităţii, creşterea eficienţei ecoprotective etc.) şi, în nici un caz mărimii posibilităţii sau recoltării anuale a acesteia, în condiţii cât mai avantajoase economic.

*5.2.2. Fondul cinegetic*

1. Pe teritoriul PNO se permite de vânătoarea de selecţie şi reglarea numerică a efectivelor de vînat, cu scop de conservare (reglarea populaţiei, prevenirea daunelor provocate de vânat, prevenirea bolilor şi epizootiilor etc.). Vânătoarea sportivă şi de amatori inclusiv şi cea pentru la trofeu este interzisă.
2. Actualii gestionari ai fondurilor de vânătoare de pe raza PNO sunt obligaţi să asigure gospodărirea faunei de interes cinegetic, cu respectarea principiului durabilităţii, pe baza studiilor de evaluare şi a planurilor de management de specialitate, întocmite pentru fiecare fond de vânătoare, pentru perioada de valabilitate a contractului de gestionare, cu respectarea legislaţiei specifice ariilor naturale protejate.

Gestionarii nu au dreptul să elibereze animalele din „ţarcuri” pe teritoriul parcului, fară autorizaţia Ministerului Mediului şi Academiei de Ştiinţea Moldovei.

1. După expirarea contractelor actuale de gestionare, pe raza PNO nu se vor mai constitui fonduri de vânătoare, iar managementul populaţiei faunei de interes cinegetic din parc se va face de către APNO, în baza hotărârilor Consiliului tehnico-ştiinţific, conform prevederilor din Planul de management.
2. Fondurile de vânătoare existente din perimetrul zonei A şi B1, vor avea statutul de zone de linişte pentru vânat.

*5.2.3. Fondul piscicol*

1. Pe teritoriul PNO se interzice realizarea de lucrări care împiedică migrarea, reproducerea sau pun în pericol existenţa populaţiilor piscicole, inclusiv exploatarea sau transferarea unor volume seminificative de apă care afectează condiţiile de habitat.
2. Lucrările de amenajare a cursurilor de apă se desfăşoară cu avizul APNO. Autorizarea lucrărilor de corectare a albiilor, construire, reparare sau modificare a digurilor se vor face numai cu avizul APNO.

*5.2.4. Păşunat şi cosit*

1. Pe teritoriul PNO activitatea pastorală se desfăşoară respectându-se studiile de specialitate în domeniu, inclusiv încărcătura de animale (capacitatea de suport) conform bonităţii păşunilor, stabilită prin studii de specialitate avizate de APNO.

Responsabilitatea exploatării corecte a păşunilor şi fâneţelor pe teritoriul PNO revine proprietarilor şi administratorilor acestora (persoane fizice, asociaţii de proprietari sau comunităţi locale).

1. Păşunatul şi cositul se supun următoarelor reglementări:
2. Păşunatul animalelor domestice şi recoltarea ierbii pe terenurile din fondul forestier din PNO este reglementat prin Codul silvic, Hotărîrea Guvernului nr. 740 din 17 iunie 2003 pentru aprobarea actelor normative vizând gestionarea gospodăriei silvice, Hotărîrea Guvernului nr. 667 din 23.07.2010 pentru aprobarea Regulamentului cu privire la păşunat şi cosit, cu completările şi modificările ulterioare.
3. Pe pajiştile situate în PNO, păşunatul animalelor domestice şi recoltarea ierbii se desfăşoară în conformitate cu zonarea internă, după cum urmează:
4. este interzis păşunatul şi recoltarea ierbii în zona cu protecţie integrală (zona A) a PNO;
5. este interzis păşunatul şi recoltarea ierbii în zona de protecţie şi recreaţie de scurtă durată (zona B) şi recreere (zona C) ale PNO, fără avizul APNO.
6. APNO are dreptul de a verifica în teren ca numărul de animale domestice pe păşuni să corespundă capacităţii de suport pentru animale a acestor păşuni, conform bonităţii păşunilor prevăzute în studiile menţionate anterior.
7. Amplasarea de stâne şi adăposturi pastorale, adaptate specificului zonei şi încadrate în peisaj, este permisă numai cu aprobările legale. Este interzisă amplasarea stânelor la o distanţă mai mică de 200 m de traseele turistice.
8. APNO monitorizează activitatea de păşunat în PNO pentru stabilirea impactului acestei activităţi asupra florei şi faunei din parc şi pentru stabilirea unor eventuale restricţii în zonele afectate.
9. APNO poate iniţia periodic studii pentru reevaluarea capacităţii de suport a păşunilor pe care le aduce la cunoştinţă proprietarilor în vederea reglementării corespunzătoare a păşunatului.

**5.3. Turism.**

1. În PNO sunt permise activităţi de turism şi de educaţie, cu respectarea regulilor de vizitare a parcului, potrivit prezentului Regulament.

Administraţia PNO are dreptul pentru colectarea plăţilor pentru anumite activităţi şi /sau vizitarea unor anumite locuri special amenajate.

1. Instituirea plăţilor şi valoarea biletului de vizitare a PNO se va stabili de către APNO cu aprobarea Consiliului tehnico-ştiinţific şi a autorităţii centrale responsabile pentru turism ”în conformitate cu legislaţia în vigoare..

In scopul evitării inpactului negativ asupra PNO se interzice:

1. desfăşurarea acţiunilor care ar pune în pericol existenţa complexelor naturale;
2. organizarea activităţilor sportive şi de agrement în masă, amenajarea rugurilor, etc., în afara zonelor prevăzute pentru aceste scopuri;
3. organizarea de rute turistice în afara zonelor prevăzute pentru aceste scopuri;
4. traficul şi staţionarea mijloacelor de transport în afara rutelor şi locurilor de parcare stabilite;
5. tăierile arbitrare, deteriorarea arborilor, arbuştilor, incendierea ierbii, frunzelor, colectarea de plante medicinale şi decorative;
6. vandalizarea monumentelor naturale şi antropice;
7. distrugerea şi poluarea mediului natural, aplicarea inscripţiilor şi simbolurilor pe arbori, pietre, edificii, deteriorarea cuiburilor, furnicarilor;
8. deteriorarea şi distrugerea indicatoarelor turistice;
9. colectarea mineralelor, ierburilor, capturarea animalelor, fără autorizaţia APNO;

j) pescuitul industrial şi alte activităţi ce pot afecta complexele naturale ale Parcului.

1. Amenajarea rutelor turistice, amplasarea panourilor şi indicatoarelor turistice se face cu aprobarea APNO doar pentru rutele certificate şi înregistrate conform legislaţiei în vigoare.
2. Organizarea de evenimente pe teritoriul PNO se face cu aprobarea APNO.
3. Pe teritoriul PNO sunt stabilite următoarele condiţii specifice de campare:
4. camparea este permisă numai în locurile special amenajate şi marcate în acest sens din zonele B, C şi D;
5. pentru campare în campinguri poate fi stabilită taxă în conformitate cu condiţiile punctului 44 din prezentul Regulament;
6. camparea în condiţii de bivuac este permisă peste noapte în cazuri de urgenţă, fără aprinderea focului;
7. săparea de şanţuri în jurul corturilor este interzisă.

49. Pe teritoriul PNO, aprinderea focului în cadrul activităţii turistice este permisă doar în locuri special amenajate în acest scop. Este strict interzisă defrişarea vegetaţiei lemnoase de orice fel pentru facerea focului ”.

**5.4. Utilizarea altor resurse**

1. În cadrul PNO sunt interzise:
2. Exploatarea resurselor minerale, a solului, în scopuri comerciale, industriale, pe întreaga suprafaţă a parcului fără expertiză ecologică şi avizul APNO.
3. Deschiderea de cariere de piatră pe raza PNO (cu excepţia zonei D).
4. Realizarea captărilor de apă în scopuri comerciale, industriale pe întreaga suprafaţă a parcului, fără expertiză ecologică şi avizul APN..
5. Pe teritoriul PNO nu se admite colectarea şi comercializarea (indiferent de provenienţă) a oricăror specii de floră ocrotită, sau părţi din acestea, precum şi capturarea, comercializarea oricăror specii din fauna ocrotită, sau părţi din acestea.
6. Pe teritoriul PNO (cu excepţia zonei de protecţie integrală) recoltarea de fructe de pădure, de ciuperci şi de plante medicinale este permisă numai pentru nevoi personale.

**5.5. Regimul deşeurilor**

1. Regimul deşeurilor pe teritoriul PNO se reglementează astfel:
2. Este interzisă abandonarea deşeurilor de orice fel pe teritoriul PNO.
3. Responsabilitatea evacuării deşeurilor menajere provenite din activitatea cabanelor şi a locurilor de campare revine administratorilor acestora.
4. Pentru punctele de colectare a deşeurilor, APNO, împreună cu proprietarii/administratorii, va stabili un program de evacuare a deşeurilor.

**5.6. Construcţii şi infrastructură**

1. Pe terenurile incluse în perimetrul zonei C ale Parcului Naţional, construcţia noilor obiecte economice şi extinderea actualelor poate avea loc numai cu coordonarea autorităţii silvice centrale, autorităţii centrale pentru mediu, avizul autorităţii centrale responsabile de turism şi acordul administraţiei PNO.

Extinderea şi construcţia noilor obiecte economice cu impact negativ asupra complexelor naturale din perimetrul parcului sunt interzise cu excepţia:

* 1. obiectelor de utilitate publică, stabilită prin lege, sau hotărâre de guvern;
  2. obiectelor de importanţă strategică, sau care aduc cel puţin avantaje echivalente, stabilită prin hotărîre de guvern.

1. Construcţia şi exploatarea hotelurilor, campingurilor, bazelor turistice, precum şi altor obiecte, crearea condiţiilor de recreaţie, este efectuată de instituţiile şi întreprinderile cointeresate cu respectarea condiţiilor stabilite de prevederile Legii nr. 721 privind calitatea în construcţii.
2. PNO este în drept se efectueze construcţia obiectelor în complexului turistic şi recreativ din contul mijloacelor, alocate din buget, precum şi din contul altor mijloace, în conformitate cu legislaţia în vigoare. Veniturile, obţinute din exploatarea acestor obiecte sunt utilizate cu scopul dezvoltării infrastructurii parcului, restabilirii complexelor şi obiectelor naturale.
3. Procedura de transmitere în arendă a terenurilor, obiectelor naturale, clădirilor şi construcţiilor este stabilită de prevederile Codului Civil.

**5.7. Componenta cultural-istorică**

1. Componenta cultural-istorică a PNO va fi evidenţiată într-un subprogram al Planului de management al parcului, pentru a fi cercetată şi documentată corespunzător. Vor fi delimitate şi cartografiate, după caz, categoriile de patrimoniu cultural: arheologic, rupestru, arhitectural, monumental şi etnografic.

În scopul asigurării unui cadru de protecţie a componentei cultural-istorice, documentaţia de urbanism şi amenajare a teritoriului PNO va include toate siturile cu potenţial patrimonial.

1. Un element indispensabil al PNO este patrimoniul imaterial (tradiţii, obiceiuri, sărbători etc.) din mediul rural al acestei zone, care este un rezultat al interacţiunii milenare dintre om şi natură.
2. Toate activităţile care ţin de componenta cultural-istorică din cadrul PNO, începând cu planificarea strategică şi terminând cu valorificarea practică vor fi coordonate cu Ministerului Culturii cu participarea Rezervaţiei cultural-naturale “Orheiul Vechi”.

**Capitolul VI. Activitatea editorială şi educativă**

1. Activitatea editorială şi educativă a PNO include editarea ghidurilor, prospectelor, colecţiilor fotografice, buletinelor informative, precum şi altei producţiei editoriale, organizarea muzeelor şi expoziţiilor, crearea şi amenajarea traseelor şi rutelor de excursii, crearea centrelor şi instituţiilor de cercetări ştiinţifice, şcolilor ecologice de vară, crearea condiţiilor pentru instruirea practică a studenţilor din instituţiile de învăţământ mediu şi superior specializate, reflectarea activităţii parcului şi instituţiilor acestuia în mass-media, precum şi utilizarea altor metode şi forme a educării şi instruirii social-ecologice şi promovării cunoştinţelor ecologice.
2. Confecţionarea producţiei de artă plastică, de tipar, obiectelor de larg consum cu imprimarea logoului PNO, a imaginilor complexelor naturale sau cultural-istorice situate în raza teritoriului parcului, precum şi a denumirii şi simbolicii lor este efectuată cu acordul APNO în baza unui contract şi cu respectarea condiţiilor legislaţiei din domeniul vizat.
3. PNO este titularul dreptului de folosinţă a indicaţiei “Parcul Naţional Orhei”. Se interzice folosirea, în scopuri comerciale, indiferent de domeniul de activitate, a unor denumiri identice sau similare ce conţin indicaţia “Parcul Naţional Orhei”, dacă o asemenea folosire ar putea conduce la confuzii sau ar indica vreo legătură cu PNO, fapt ce ar putea prejudicia interesele acestuia ori ar putea induce în eroare opinia publică.

**VII. Colaborarea internaţională**

1. PNO, cu condiţia respectării legislaţiei în vigoare, poate participa în realizarea diferitor programe internaţionale, organizarea seminarelor/consfătuirilor internaţionale, activităţi economice internaţionale etc.

**Capitolul VIII. Administrarea parcului naţional**

1. Administrarea parcului este efectuată de către Administraţia Parcului Naţional ”Orhei” (APNO). APN dispune de subdiviziuni organizatorice specializate, menite să asigure gestionarea, protecţia, păstrarea, conservarea, cercetarea şi punerea în valoare a patrimoniului natural şi istorico-cultural din zonă.
2. Consiliul tehnico-ştiinţific este constituit în scopul examinării şi soluţionării celor mai importante chestiuni vizând activităţile economice, ştiinţifice, recreative, sociale şi de turism din cadrul parcului.

Consiliul tehnico-ştiinţific este condus de către unul din membrii aleşi. Componenţa şi Regulamentul Consiliului tehnico-ştiinţific este aprobată de către autoritatea ierarhic superioară.

1. Consiliul Consultativ pentru Administrare (CCA) al PNO include în calitate de membri reprezentanţi ai instituţiilor implicate direct sau interesaţi în gestionarea ariei protejate: administraţia parcului (directorul parcului, directorul adjunct), reprezentanţi ai autorităţilor silvice locale şi centrale, autorităţilor publice locale de nivelul I şi II, reprezentantul organului teritorial de protecţie a mediului, reprezentanţi ai organelor centrale de cultură, turism şi finanţe, reprezentanţi ai agenţilor economici, activitatea cărora au tangenţă cu sarcinile şi funcţionarea PNO, reprezentanţi ai organizaţiilor neguvernamentale ecologice şi sociale ce activează în cadrul parcului şi contribuie la dezvoltarea acestuia.

**Capitolul IX. Paza parcului naţional**

1. Paza PNO, a complexelor şi obiectelor naturale ale acestuia, controlul respectării regimului stabilit în cadrul zonelor de protecţie este asigurat de colaboratorii Serviciului de pază şi deservire specială a parcului.
2. Colaboratorii Serviciului de pază şi deservire specială a PNO beneficiază de drepturile şi obligaţiunile acordate personalului Serviciului silvic de stat. Colaboratorii Serviciului de pază şi deservire specială a parcului sunt asiguraţi cu echipament şi mijloacele speciale, au dreptul de păstrare şi purtare a armelor cu respectarea condiţiilor stabilite de Legea nr. 130 privind regimul armelor şi al muniţiilor cu destinaţie civilă.
3. Colaboratorii Serviciului de pază şi deservire specială a parcului au dreptul să:
   1. controleze respectarea regimul de pază a parcului;
   2. controleze la persoanele, aflate pe teritoriul parcului permisele respective, ce permit beneficierea de obiectele naturale sau desfăşurarea altor activităţi economice, permiselor de păstrare sau purtare a armelor.
   3. ceară de la cetăţeni sau de la persoane cu funcţii de răspundere explicaţii a încălcărilor de către acestea a regimurilor de protecţie stabilite;
   4. întocmească, în modul stabilit, procesele-verbale de încălcare a Legii regnului vegetal, Legii regnului animal, Codului Silvic..
   5. transmită organelor competente materialele de atragere la răspundere a persoanelor vinovate;
   6. sechestreze mijloacele şi producţia dobândite ilicit;
   7. acces liber la orice obiect, aflat pe teritoriul parcului, cu scopul efectuării controlului respectării cerinţelor legislaţiei de mediu, precum şi a actelor interne ale parcului;
   8. suspende orice activitate economică sau de altă natură ce nu corespunde regimului special de protecţie a parcului.
4. Orice daună, cauzată sănătăţii sau averii agenţilor de stat ai Serviciului de pază şi protecţie a parcului în legătură cu îndeplinirea obligaţiunilor sale de serviciu este recuperată în modul stabilit de legislaţie. În acest caz APNO este în drept să înainteze cereri persoanelor fizice sau juridice, ce poartă răspundere pentru dauna cauzată.

**Capitolul X. Finanţarea, patrimoniul, asigurarea tehnico-materială**

1. Parcul Naţional „Orhei” este finanţat:

* Din contul programelor finanţate de la bugetul de stat;
* Veniturile din activitatea economico-financiară a întreprinderii;
* Fonduri speciale;
* Alte mijloace legale.

1. PNO poate să dispună de simbolica proprie (drapel, fanion, emblema şi altele), aprobate în conformitate cu Legea nr. 86 cu privire la simbolurile publice. PNO este în drept să practice orice tip de activitate, ce nu contravine scopurilor, sarcinilor şi principiilor creării şi activităţii acestuia, în condiţiile şi limitele regimului juridic al teritoriilor acestuia, precum şi cu prevederile legislaţiei în vigoare şi prezentului Regulament.

**Capitolul XI. Răspunderi, soluţionarea litigiilor**

1. Încălcarea prevederilor prezentului Regulament sau altor acte normative atrage, după caz, răspundere civilă, administrativă sau penală, conform legislaţiei în vigoare.
2. Recuperarea prejudiciului cauzat PNO se efectuează benevol sau în mod forţat, prin hotărâre judecătorească.

**Capitolul XII. Dispoziţii finale şi tranzitorii**

1. Reglementările speciale sunt elaborate în procesul elaborării şi revizuirii planurilor de management şi sunt aprobate de autoritatea silvică centrală, care stabileşte şi modul de coordonare.
2. Prezentul Regulament este aprobat, poate fi modificat şi completat de Guvern la propunerea autorităţii silvice centrale.
3. Întru realizarea sarcinilor şi scopurilor propuse parcul colaborează cu organele publice de stat, asociaţii obşteşti, instituţii ştiinţifice sau alte organizaţii, persoane fizice şi juridice, cât din Republica Moldova, atât şi de peste hotarele ei.
4. Evaluarea managementului PNO se va face cel puţin o dată pe an, în baza monitorizării şi controalelor efectuate în teren de autoritatea silvică centrală şi de autorităţile competente pentru protecţia mediului. PNO prezintă autorităţii silvice centrale rapoarte periodice detaliate precum şi „Analele naturii” pe care le editează.
5. Decizia privind încetarea activităţii Parcului Naţional ”Orhei”poate fi adoptată de Parlamentul Republicii Moldova cu respectarea modului stabilit de legislaţia în vigoare.

**Anexa nr. 2**

la Hotărîrea Guvernului nr.\_\_\_ din \_\_\_\_\_\_\_\_\_\_\_\_\_2013

**Repartiţia teritoriului Parcului Naţional „Orhei” în conformitate cu statutul juridic al terenurilor**

|  |  |  |  |  |
| --- | --- | --- | --- | --- |
|  | **TOTAL** | **Terenuri proprietate publica a statului** | **Terenurile proprietate publica a unitatilor administrativ-teritoriale** | **Terenurile aflate in proprietate privata** |
| **PARC** | **33792.09** | **19509.51** | **4404.87** | **9877.71** |
| **Orhei** | **26824.74** | **14534.82** | **3611.25** | **8678.67** |
| Donici | 2805.23 | 971 | 667.12 | 1167.11 |
| Ghetlova | 58.62 | 46.72 | 7.4 | 4.5 |
| Ivancea | 7282.41 | 3418.6 | 1005.6 | 2858.21 |
| Morozeni | 994.06 | 890 | 35.46 | 68.6 |
| Neculăieuca | 241.23 | 165.7 | 43.13 | 32.4 |
| Peresecina | 1925.37 | 707.5 | 230.6 | 987.27 |
| Pohorniceni | 1228.03 | 1228.03 | 0 | 0 |
| Puţintei | 182.05 | 0 | 60.5 | 121.55 |
| Selişte | 1808.52 | 1623.7 | 132.42 | 52.4 |
| Teleşeu | 3034.93 | 1908.68 | 430.14 | 696.11 |
| Trebujeni | 3905.4 | 1564.09 | 498.44 | 1842.87 |
| Vatici | 3358.89 | 2010.8 | 500.44 | 847.65 |
| **Criuleni** | **645.57** | **159.36** | **169.47** | **316.74** |
| Maşcăuţi | 645.57 | 159.36 | 169.47 | 316.74 |
| **Străşeni** | **3092.02** | **1603.32** | **609.24** | **879.46** |
| Codreanca | 2212.49 | 1551.39 | 314.86 | 346.24 |
| Romaneşti | 825.37 | 51.93 | 280.76 | 492.68 |
| Ţigăneşti | 54.16 | 0 | 13.62 | 40.54 |
| **Călăraşi** | **3229.76** | **3212.01** | **14.91** | **2.84** |
| Bravicea | 1876.24 | 1867.48 | 8.76 | 0 |
| Săseni | 1353.52 | 1344.53 | 6.15 | 2.84 |

Anexa 3

la Hotărîrea Guvernului nr.\_\_\_ din \_\_\_\_\_\_\_\_\_\_\_\_\_2013

**ZONAREA INTERNĂ A PARCULUI NAŢIONAL ORHEI**

Reieşind din valoarea de protecţie a naturii, ştiinţifică, recreativă, de salubritate, cultural-istorică sau de altă natură a terenurilor, teritoriul Parcului Naţional „Orhei” este divizat în 4 zone de management, fiecărei fiind atribuit regimul corespunzător:

1. *Zona A*, de protecţie integrală cu suprafaţa totală de **992,4 ha**, inclusiv: parcelele 58A, 58B, 58C, 58D, 58E, 58F, 58G din trupul de pădure Mănăstirea-Buda, ocolul silvic Bravicea; rezervaţia Ţigăneşti – parcelele 57B, 57C, 57D, 59E, 60I, 60H, 61C, 60J, 80A, 79A; rezervaţia Trebujeni şi sectorul cu pădure seculară din trupul de pădure Curchi: Ocolul silvic Vatici parcelele: 48A, 49B, 49C, 49D, 49E; 50A, 50C, 50D, 50F, 50G, 50H, 50I, 51E, 51D, 51J (148 ha); Ocolul silvic Selişte: 53A, 64A; Ocolul silvic Teleşeu: 55E, 55F; Ocolul silvic Ivancea - 9A. Deţinător funciar: Proprietate a statului gestionată de către Agenţia ”Moldsilva”.
2. *Zona B*, de protecţie şi recreaţie de scurtă durată cu suprafaţa totală de **16836 ha**, inclusiv:
   * + - 1. Zona B1:Ocolul silvic Bravicea, parcelele:54, 55, 56, 57A, 59 A,B,C, D, F, G, 60 A, B, C, D, E, F, G, V1, 61 A, B. D, E, F, 62, 63, 64, 65, 67, 75, 77 A, B, D, 78, 81, 84A, B, C, D, J, 85, 86, 87 A;Ocolul silvic Vatici, parcelele: 36 S, T, X, W, Y, V3, 37, I, J, K, 38 B, C, 47, 48 B,C, 49 A, 50 B, C, 51A,B, C, F, G, H, I, J;Ocolul silvic Teleşeu, parcelele: 1, 2, 54 K, I, J, 55 A, B, C, F, H, I, 56 A,E,F,G, 63 A,B,E, 64 B,C,D,E, F, 65 A,B,C,D,G; Ocolul silvic Selişte, parcelele: 52 B,C,D, 53 B, 54 A, B, 65 A,B, 69 F,E, 70A; Ocolul silvic Ivancea, parcelele: 4B, 8 A, C, 9B, C, D, E, 10 A, C, 33 C, D, E, 36 A, B, C, 74A, 91. Deţinător funciar: Proprietate a statului gestionată de către Agenţia ”Moldsilva”.
         2. Zona B2 restul suprafeţelor din cadrul fondului forestier cu o suprafaţă totală de **15340,2ha**. Deţinător funciar: Proprietate a statului gestionată de către Agenţia ”Moldsilva”.
3. *Zona C*, de agrement cu suprafaţa totală de **723,0ha**, inclusiv parcelele: Ocolul silvic Ivancea, parcelele 18, 19C, 19D, 24A, 24 F1, 24V1, 25, 26, 27, 30A, 30B, 40, 41A, 43, 44A, 44B, 44C, 44E, 44F, 44H, 44I, 44V1, 45, 46A, 46C, 46D, 72, 76, 77; Ocolul silvic Selişte, parcelele 10H, 10J, 10I, 10K, 10P, 10O, 10Q, 10R, 10V1, 11, 12G, 12 H, 12 I, 12F, 12T, 12V1, 12V2, 15K, 15P, 15C1, 15V3, 16, 41, 42, 57, 58, 59, 60A; Ocolul silvic Teleşeu, parcelele 59A, 59D, 59V1, 72 A, 72B, 72V1; şi Ocolul silvic Vatici, parcelele 40, 42A, 42 C1, 42H, 42I, 42J, 42K, 42T1, 96; Ocolul silvic Bravicea, parcela 44. Deţinător funciar: Proprietate a statului gestionată de către Agenţia ”Moldsilva”.
4. *Zona D*, economică cu suprafaţa totală de **15240,69 ha**, include terenurile comunelor: Bravicea, Săseni, Ghetlova, Morozeni, Vatici, Neculăeuca, Donici, Teleşeu, Selişte, Peresecina, Ivancea, Trebujeni, Codreanca, Romaneşti, Maşcăuţi. Deţinători funciari: Proprietate a statului – **958,11 ha**, terenuri proprietate publică UAT – **4404,87 ha**, şi terenuri în proprietate privată – **9877,71 ha**.